google/wiki40b huggingface dataset:
Methioeme

Utseende

En middelsstor, spinkel, rødbrun trebukk med forkortede dekkvinger. Antennene er tynne, rødlige og betydelig lengre enn kroppen, på innersiden med en frynse av fine hår. Hodet er svart. Pronotum er rødoransje, tønneformet. Dekkvingene er forkortede, tilspissede bak, dekker bare omtrent halvparten av bakkroppen. Den bakre, tilspissede delen er mørkere enn resten. Flygevingene har svart spiss. Beina, spesielt bakbeina, er lange, lårene litt klubbeformede.

Utbredelse

Slekten er bare kjent fra Brasil.
The New Republic

The New Republic er et amerikansk politisk liberalt magasin som utgis annenhver uke (frem til mars 2007 ukentlig), med et opplag på mellom 40 000 og 65 000. Det ble grunnlagt i 1914 som et venstreorientert tidsskrift. I 1975 ble det kjøpt av Harvard-professoren Martin Peretz. Dets redaktør er Franklin Foer.
I 1998 ble det oppdaget at en av magasinets medarbeidere, Stephen Glass, hadde skrevet en rekke artikler med falske kilder og om fiktive hendelser; dette er tema for filmen Shattered Glass fra 2003.
Tidsskriftets opplag har i senere år gått betydelig tilbake. Dette har blitt forklart både med Glass-skandalen, økt konkurranse fra nettsteder og også med at tidsskriftet har gått inn for amerikanske kriger i utlandet.
Baranavitsjy

Historie

Under den polsk-sovjetiske krig ble byen gjenvunnet av Polen fra Sovjetunionen. I 1919 fikk Baranavitsjy byrettigheter. I 1921 hadde byen i overkant av 11 000 innbyggere (67% jøder og resten var for det meste polakker, hviterussere og russere). På 1920-tallet begynte byen å vokse og ble raskt et viktig senter for handel i regionen. I 1939 hadde byen nesten 30 000 innbyggere og var den viktigste byen i den polske provinsen Nowogródek voivodskap.
Rett etter starten av andre verdenskrig i 1939 blei byen okkupert av Sovjetunionen som følge av Molotov–Ribbentrop-pakten. Byens jødiske befolkning gikk fra 9 000 til 12 000 på grunn av jødiske flyktninger fra det tyskokkuperte Polen. Da tyskerne gikk til angrep på Sovjetunionen den 22. juni 1941 under navnet Operasjon Barbarossa, ble byen erobret av Wehrmacht den 25. juni 1941. I august samme år ble det opprettet en getto i byen med i overkant av 12 000 jøder. Jødene levde i dårlige kår i gettoen. Mellom 4. mars og 14. desember 1942 blei hele den jødiske befolkningen i gettoen transportert til forskjellige konsentrasjonsleirer og drept i gasskamrene. Bare 250 av de 12 000 jødene som var i byen under andre verdenskrig overlevde.
Byen ble frigjort fra tyskerne den 6. juli 1944 av den røde armé. Etter krigen ble store deler av den polske befolkningen i byen utvist til Sibir og Kasakhstan. Etter krigen ble byen endel av den hviterussiske SSR som var en provins i Sovjetunionen. I 1991 ble byen endel av det uavhengige Hviterussland.
Vytautas den stores orden

Vytautas den stores orden (litauisk: Vytauto Didžiojo ordinas) er en litauisk orden. Den er Litauens fornemste utmerkelse. Vytautas den stores orden ble innstiftet i 1930 i anledning 500-årsjubileet for storfyrst Vytautas den stores død. Etter å ha lagt nede i tiden Litauen var innlemmet i Sovjetunionen ble ordenen gjenopprettet 12. september 1991. Ordenen kan tildeles både litauere og utlendinger. Litauens president er ordenens stormester. Vytautas den stores orden rangerer foran Litauens tre øvrige ordener, Vytiskorsets orden, Storfyrst Gediminas av Litauens orden og Litauens fortjenstorden .

Insignier

Ordenstegnet for Vytautas den stores orden består av et hvitemaljert pilkors som i midten har et våpenskjold med en historisk versjon av Litauens riksvåpen. Baksiden bærer bokstaven V sammen med årstallene 1430 og 1930. Ordensstjernen er i sølv eller gull og består av ni stråler. Den bærer pilorset med våpenskjoldet i midten av en medaljong i blå eller rød emalje. Medaljongen bærer en åpen storfyrstekrone på toppen. Ordenskjedet er utformet med lett bestående av dobbeltkors og bokstaven V i stilisert form. Ordenstegnet er opphengt i kjedet i en storfyrstekrone festet til et ledd som bærer et våpenskjold med fire heraldiske merker for områder som en gang tilhørte storfyrstedømmet Litauen: En bjørn for Smolensk, en rytter som i Litauens riksvåpen, en kriger for Trakai og et kors for Lutsk. Ordensbåndet er hvitt med oransje striper. 
Ordenstegnene er utformet av kunstneren Jonas Burba.

Tildeling

Vytautas den stores orden kan tildeles litauiske, såvel som utenlandske borgere for utmerkede fortjenester av Litauen eller menneskeheten. Ordenens øverste grad tildeles fremmede lands statsoverhoder og kongelige. De første som ble tildelt Vytautas den stores orden var kong Carl XVI Gustav og dronning Silvia i forbindelse med at Litauens president var på statsbesøk i Sverige.

Norske innehavere

Kong Harald og dronning Sonja er begge storkors av Vytautas den stores orden. De ble tildelt ordenen i forbindelse med norsk statsbesøk til Litauen i 1998.
Hartvig Kiran

Bakgrunn

Han vokste opp i Sorenskriver Bulls gate 56 i Ålesund.
Etter artium i Ålesund 1931 studerte han filologi.

Annen verdenskrig

Etter embetseksamen ble han ansatt som nynorsk hallomann i NRK. Om morgenen 9. april 1940 satt han alene i nyhetsredaksjonen. Han forsøkte å få generalstaben til å sende ut mobiliseringsordre gjennom radio. Da han ikke fikk noen respons, sendte han ut Kohts feilaktige uttalelse til NTB om mobilisering. Dermed kom mange av landets vernepliktige til å oppfatte seg som mobilisert selv om regjeringa hadde vedtatt mobilisering først 12. april. 
Kiran forlot Norge ombord på MK Nordnes 19. januar 1941 og kom over til Storbritannia der han ble i gruppa i BBC som sendte til Norge.
Fjellvierfly

Utseende

Et middelsstort (vingespenn 30 – 34 mm), kraftig nattfly. Arten finnes i to klart adskilte fargeformer (morfer). Den lysere formen er lys grå, forvingene litt mørkere i den fremre halvdelen. Nyre- og ringmerkene er lyse og området mellom den er svart og danner en trapesformet flekk. Langs ytterkanten går det en bølgete, svart og hvit tverrlinje (bølgelinjen) som er utydelig nær vingespissen. Bakvingen er gråhvit med grå årer og en diffus, grå tverrlinje langs ytterkanten. Den mørkere formen har forkroppen og forvingene sjokoladebrune, ofte med et litt rødlig skjær. Nyremerket og ringmerket er helt eller delvis hvite, med svart kant bortsett fra yttersiden av nyremerket. Bølgelinjen er brunrød. Bakvingen er nokså ensfarget grå.

Levevis

Artne kan finnes i mange ulike habitater der det vokser viere (Salix spp.), mest på fuktige steder. Den forekommer i høyereliggende barskoger og i fjellbjørkeskogen. Larvene lever på istervier (Salix pentandra), grønnvier (Salix phylicifolia) og trolig også på andre viere (Salix spp.). De utvikler seg i juni – juli, først på raklene og siden på viernes blader. De voksne sommerfuglene flyr i august. Arten overvintrer som egg.

Utbredelse

Fjellvierflyet er utbredt i Nord-Europa og videre østover til Stillehavet i Øst-Sibir, og i Nord-Amerika. I Norge er den forholdsvis vanlig i fjellet i Sør-Norge, i Nord-Norge er den bare funnet én gang i Sør-Varanger i Finnmark. Streifeksemplarer kan forekomme i lavlandet i Sør-Norge, men arten har ikke faste bestander her.
Fakhreddine Ben Youssef

Landslaget

Han ble tatt ut i Tunisias tropp til VM i fotball 2018 i Russland.
28. juni 2018 scoret han Fotball VMs mål nummer 2500.
Folk er rare! 2!

Folk er rare! 2! er et musikkalbum med Maj Britt Andersen, utgitt i 1988 på Slagerfabrikken (HCD 77036)
Fredrikstad Museum

Fredrikstad Museum ligger i Gamle Fredrikstad. Museet viser byens og regionens historie i Tøihuset, det gamle militære magasinet. Museet forvalter også Elingaard herregård i Onsøy, Kongsten fort utenfor Gamlebyen, og Minemagasinet med maritim utstilling på Isegran.
Bille (adelsslekt)

Bille (historisk også Bilde) er en dansk adelsslekt. Den er en av de slektene som regnes som såkalt uradel i Danmark. Mange slektsmedlemmer var medlemmer av det danske riksrådet og slekten var på begynnelsen av 1500-tallet Danmarks fremste adelsslekt, med statsmenn som rikshovmester Eske Bille og riksråd Claus Bille samt erkebiskop av Lund Torbern Bille. Hoffmesterinne Beate Clausdatter Bille, datter av Claus Bille, var mor til astronomen Tycho Brahe. Senere kjente medlemmer er bl.a. riksmarskalk Anders Bille, geheimestatsminister Steen Andersen Bille og hans sønn riksråd Anders Steensen Bille.
Slektsmedlemmer har på ulike tidspunkter vært knyttet til Norge. Jes Fæster Bille (1818–1888) kom fra Danmark, slo seg ned i Halden der han ble postmester og har etterkommere i Norge idag. Hans norske etterslekt døde ut i mannslinjen i 1984.
Slekten omfatter også de lensgrevelige familiegrenene Bille-Brahe og Bille-Brahe-Selby. Denne grenen tok tilleggsnavnet Brahe etter at Brahe-slektens siste mann, Preben Brahe til Hvedholm, testamenterte sitt gods til et stamhus som ble overtatt av Bille-slekten ved hans død i 1786. Geheimekonferensråd Henrik Bille (1709–1789) fikk tillatelse til å føre Bille-Brahe-navnet i 1788, og i 1798 ble sønnen Preben Bille-Brahe utnevnt til lensgreve. I 1873 fikk grev Preben Charles Bille-Brahe patent på navnet Bille-Brahe-Selby.
Terte

En terte er et bakverk som er laget av butterdeig. Man kan også kalle bakverk som ikke er laget av butterdeig for terter, som f.eks. bringebær- og jordbærterter. En terte skiller seg ut fra en pai fordi den er åpen ned til fyllet, i motsetning til paien som har et bakt lokk over.
Fylkesvei 2512

Fylkesvei 2512 går mellom Øde og Haugrud i Vestre Slidre kommune. Veien er 3,7 km lang.
Frem til 2019 hadde veien betegnelsen Fv294.
Oxyhammus

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Afrika (Tanzania og Malawi).
Jeg husker godt da jeg forlovet blev

«Jeg husker godt da jeg forlovet blev» er et skillingstrykk av ukjent opprinnelse. På norsk finner man denne også med tittelen «Brevet». Opprinnelig er nok denne skillingsvisen fra Sverige.

Teksten

1.Jeg husker godt da jeg forlovet blev,

det var en aften henvid juletid,

så moro har jeg aldri hatt noen gang

musikken spilte hele natten lang.
2.Jeg husker godt den 12te januar,

og månen ennu høyt på himmelen var,

jeg kledde på meg og gikk til pikens hjem

for der at tage avskjed med min venn.
3.Min pike gråt, hun gråt den lange dag,

til at trøste henne var jeg altfor svag,

jeg husker godt hun fulgte meg til strand

jeg skulle ut på det ville osean.
4.Min pike var den vakreste i vår by,

og hennes skjønnhet den sto høyt i ry,

en liten rose bar hun på hvert kinn

den var så rød, så rød som en georgin.
5.I flere år jeg om på sjøen drev,

men brev til henne uopphørlig skrev.

Og brev fra henne fikk jeg i hver havn

hun skrev kom snart kom hvil deg i min favn.
6.Da tiden kom jeg skulle reise hjem

for der at holde bryllup med min venn,

men der kom hindringer denne gang også,

der kom et brev med en sort forseiling på.
7.Enhver kan tenke seg hvordan jeg ble

da jeg først tok og åpnet dette brev,

thi brevets innhold sto der disse ord:

Den som du elsker nu i graven bor.
8.Nu vil jeg slutte med min simple sang

nu vil jeg reise hjem for siste gang.

Og se det sted hvor lille vennen bor

og med en tåre væte hennes jord.
Stillehavslekene 2011

Stillehavslekene 2011 ble arrangert i Nouméa i Ny-Caledonia i perioden 27. august til 10. september 2011. Det var tredje gangen som Nouméa arrangerte lekene, første gangen var i 1966 og andre gangen var i 1987. Lekene i 2011 var de fjortende Stillehavslekene, de tretten første lekene (1963-2007) het «South Pacific Games» fra 2011 het de «Pacific Games». Det var ca 4 300 utøvere fra tjueto nasjoner som deltok i tretti sporter. Ny-Caledonia ble beste nasjon med 120 gullmedaljer foran Tahiti med 60.
Festningsplassen (Oslo)

Festningsplassen er den vestlige delen av den nordlige delen av Akershus festning i Oslo, avgrenset av Glacisgata i nord, av den gamle bebyggelsen i øst og sør og i vest av Kongens gate.

Historie, bygninger og monument

Den nåværende formen ble opparbeidet i årene 1820-1880 og er egentlig to plasser: Den nordlige delen («Lilleplassen») til venstre for hovedporten fra Kirkegata med akse øst-vest, og den sørlige delen med akse nord-sør.
Den nordlige delen, Lilleplassen er avgrenset av to ridehus, Festningsporten og Den gamle losjebygningen, av skolebygningen i øst og i sør av brakkebygninger, paradehallen og den søndre delen av plassen. I vest ligger et lite parkanlegg hvor det står en minneplate over offiseren og militærpedagogen Peder Blankenborg Prydz fra 1786.
Den søndre delen, avgrenses av bebyggelsen i øst, i sør av gymnastikklokalet og i vest av Kongen gate. Ved broen over kongens gate står Nasjonalmonumentet for ofrene fra andre verdenskrig, utført av Gunnar Jansson fra 1970.
To viktige historiske begivenheter fra Festningsplassen er flaggskiftet på festningen 9. juni 1905 og overgivelse av festningen til hjemmefronten 11. mai 1945.
Futtsu kraftverk

Futtsu kraftverk er et varmekraftverk i byen Futtsu i den sørlige delen av det japanske prefekturet Chiba, på et nes på halvøya Boso som strekker seg sørover på østsiden av Tokyobukta. Installert produksjonseffekt er 3520 MW. Brenselkilden er naturgass, som importeres med skip fra en rekek kilder i Asia.
Operatør er energiselskapet Tepco.
KIF Kolding

KIF Håndbold (stiftet 1941) er en håndballklubb i Kolding i Danmark. KIF Håndbold har bare lag for alderstemt håndball ettersom ble førstelaget for kvinner ble flyttet til den selvstendige klubben Vejen EH i 2011, og førstelaget for menn ble til den selvstendige klubben KIF Kolding København i 2012.
KIF Håndbolds herrelag er mestvinnende i Danmark, og ble seriemestre i 1987, 1988, 1990, 1991, 1993, 1994, 2001, 2002, 2003, 2005, 2006 og 2009.
Den norske landslagsmålvakten Ole Erevik har spilt for klubben.
Australia (kontinent)

Australia som kontinent oppsto etter at Øst-Gondwana sprakk opp i ulike kratoner. Det blir i mange sammenhenger også referert til som Australo-Papua, Papua-Australia, Australia–New Guinea, Sahul, Meganesia eller Australinea.
Kontinentet inngår i Oseania og omfatter (etter størrelse) Australias fastland, Ny-Guinea, Tasmania, Seram og (trolig) Timor, samt alle tilstøtende øyer på samme kontinentalsokkel. Disse landmassene er i dag adskilt av sjøer som ligger over kontinentalsokkelen – Arafurasjøen og Torres-stredet mellom Australia og Ny-Guinea, og Bass-stredet mellom Australias fastland og Tasmania.
New Zealand ligger ikke på samme kontinentalsokkel og er således ikke del av kontinentet Australia, men derimot del av det sunkne kontinentet Zealandia. Som sådan inngår New Zealand i den større regionen kjent som Australasia.
Northern District (Alaska)

Northern District er et tidligere statistikkområde som utgjorde den nordlige delen av distriktet Alaska. Distriktet ble opprettet før folketellingen i 1880, og ble brukt som statistikkområde til og med ved folketellingen i 1900. 
Av statistiske grunner var Northern District delt inn i de to statistikkdivisjonene Arctic og Yukon Districts ved folketellingene i 1880 og 1890. Northern District hadde ingen administrative funksjoner, og landområdene var direkte underlagt sentralregjeringen i Sitka.
I 1900 ble Alaska delt inn i dommerdistrikter, som også overtok funksjonen som statistikkområder. Andre og fjerde dommerdistrikt tilsvarte da grovt sett landområdene til Northern District.
Hof historielag

Hof historielag (stiftet som Hof og Vassås Historielag, 26. februar 1955, opphørte 31. mai 1958, reetablert i nåværende navn 28. november 1979) er et historielag i Hof kommune i Vestfold. Det er tilsluttet Landslaget for lokalhistorie. Hof-minne er lagets årbok og utkom først i årene 1982–1985, årboksarbeidet ble gjenopptatt fra og med år 2000.
NM i svømming innendørs 1975

NM i svømming innendørs 1975 ble arrangert i Kristiansand 15.-16. mars 1975.
Blood

Opphav

Bandet ble startet i år 2002 av Kiwamu (gitarist), Kaede (bassist), og D.A.I. (daværende vokalist).

Biografi

BLOOD har som konsept å gjøre så mye som mulig selv. De er ikke bundet til noe plateselskap, og medlemmene lager musikken, designer CD-omslagene, lager effekter til konserter, og mye annet.
NM i friidrett 1931

Norgesmesterskapet i friidrett 1931 bestod av flere arrangementer som i 1931 kåret norgesmestere i friidrettsøvelsene.
Hovedmesterskapet ble arrangert på Bislett stadion i Oslo fra 15. til 16. august. 
Arrangør var Norges Friidrettsforbund. Kun menn deltok.
Kongepokalvinner ble Konrad Hauge. 
SK Freidig vant banneret for mesterskapets beste klubb. Dette var siste gang denne permien ble utdelt.
Se også NM i mangekamp 1931.
Anitas Beste Barnesanger

Anitas Beste Barnesanger er en samleplate med Anita Hegerland, utgitt i 1975.
The Ref

Sammendrag

I en liten by i Connecticut går Lloyd og Caroline Chasseur til ekteskapsrådgivning på julaften. Det går ikke så bra, og deres problemer kommer frem: Caroline har hatt en affære, og Lloyd klander problemene til sønnen deres, Jesse, på sin kone. Ekteskapsrådgiver Dr. Wong prøver å få dem til å åpne seg opp, men ekteparet bare krangler seg imellom. 
Samtidig er en forbryter - Gus (Denis Leary) – opptatt med å stjele verdisaker fra en bolig han har brutt seg inn i. Ved et uhell aktiverer han alarmen. En felle åpner seg, og han havner i kjelleren. Han blir angrepet av vakthunder, men han kommer seg ut. Bare for å oppdage at fluktbilen - kjørt av den klønete og alkoholiserte Murray – er vekk. Han støter på Lloyd og Caroline, og truer dem med pistol. Han beordrer de å kjøre hjem til dem. Underveis begynner ekteparet å krangle igjen, og Gus ber dem flere ganger om å holde kjeft.
Politiet setter opp veisperringer, og en dusør blir utlovd hvis noen har tips om Gus. Inne i huset fortsetter Lloyd og Caroline å krangle. En nabo kledd ut som julenissen dukker opp for å gi dem en fruktkake,  og to udugelig politibetjenter går fra dør til dør for å finne Gus. Gus ringer til en pub hvor han vet at Murray ofte sitter. Han ber Murray stjele en båt, og plukke ham opp. Jesse kommer hjem, og oppdager at foreldrene hans er bundet fast. Jesse på sin side liker ikke den militære skolen som foreldrene har sendt ham til, og han presser en kommanderende offiser der med fotografier av en utenomekteskapelig affære.
Lloyds familie kommer for å feire jul hos dem. Gus later som han er ekteskapsrådgiveren Dr. Wong, siden han ikke kan holde alle som gisler. Men Jesse blir bundet fast og låst inn i ett skap. Caroline og Lloyd fortsetter å krangle, og Caroline krever skilsmisse. Jesse sin kommandant fra militærskolen dukker opp for å fortelle at han blir presset. Jesse klarer å komme seg løs, bare for å bli oppdaget med pengene som han fikk av den pressede kommandanten. 
Da kommer naboen utkledd som julenissen tilbake igjen. Denne gangen er han veldig full, og han lurer på hvorfor han aldri har fått noen julegave fram dem. Han får øye på pistolen til Gus, som slår ham ned. Politiet dukker opp og Gus tar julenisse-drakten og kommer seg til en båt. Han stikker av sammen med Murray. Samtidig har Lloyd og Caroline sin krangling, fått selv politiet til å gå lei av dem. Etter å ha snakket om sine forskjeller gjennom hele kvelden - med sin væpnede raners assistanse – bestemmer de seg for å fortsette ekteskapet og slutte med kranglingen.
MTV Unplugged

MTV Unplugged er et musikalsk program som har gått på MTV siden 1989. I dette programmet opptrer kjente artister for publikum i TV-studio der de spiller akustisk. Begrepet «Unplugged» (ikke koblet til) kommer fra at man ikke er plugget i forsterkere, og dermed spiller akustisk. Flere av opptakene som er vist i serien har blitt utgitt på musikkalbum, da oftest med «Unplugged» i tittelen.

MTV Unplugged

Første gang MTV Unplugged ble sendt var 26. november 1989, med Squeeze, Syd Straw og Elliot Easton. De første 13 programmene var den amerikanske sangeren og låtskriveren Jules Shear programleder/vert. Over 100 programmer har blitt innspilt, og nesten 30 musikkalbum har blitt utgitt.
De første artistene som opptrådte akustisk på MTV var Jethro Tull, 17. november 1987 som en akustisk trio (Ian Anderson, Dave Pegg, og Doane Perry), hvor de spilte «Serenade to a Cuckoo» og «Skating Away (On the Thin Ice of the New Day)». XTC optrådte akustisk i mai 1989, og Jon Bon Jovi og Richie Sambora fremførte «Livin' On A Prayer» og «Wanted Dead or Alive» på 1989 MTV Video Music Awards.
Friedrich Wilhelm Bessel

Bakgrunn

Bessel kom ved femten års alder til Bremen for studier i handelslære, der hans interesse for astronomi og geografi gjorde at han fikk Heinrich Wilhelm Olbers' oppmerksomhet. På dennes anbefaling fikk han i 1806 ansettelse ved Johann Hieronymus Schröter privatobservatorium i Lilienthal.

Forskerkarriere

Han ble i 1810 kalt til Königsberg, der han 1811-13 bygde et nytt observatorium, som ble utstyrt med de aller beste instrumenter, hvorav særlig heliometeret er berømt. Med disse gjorde han mange iakttagelser og banet nye veger for den astronomiske iakttagelsekunst. Men han var också dypt innviet i astronomines matematiske teorier og skapte fullstendig nyw metoder. Han reduserte James Bradleys fiksstjerneobeservasjoner, som han i 1818 publiserte under tittelen Fundamenta astronomiæ deducta ex observationibus J. Bradley.
Ved iakttagelser av stjernene Sirius og Procyon trodde Bessel å finne at de beveger seg omkring et mørkt sentrum. Han tilkjennagav at en planet måtte finnes bortenfor Uranus, noe som senere ble bekreftet.
Bessel var den første som anvendte parallakse for å beregne avstanden til en stjerne. I år 1838 angav han at stjernen 61 Cygni hadde en parallakse på 0,314 buesekunder målt ved jordens ekstrempunkter på sin bane runst solen. Dette skulle innebære et avstand på omkring 10 lysår, en verdi ganske nær de 11,4 lysår som senere ble ansett å være den korrekte verdi.
Bessel oppdaget Bessel-funksjonen. Han definerte også formen på den referansellipsoide, vanligvis kalt "Bessel 1841", som er base for mange kart. Sammen med Johann Jacob Baeyer gjennomførte han i 1832 den østpreussiske gradmåling, og bestemte fra tallene jordens form og størrelse.
Bessel var samtidig med Carl Friedrich Gauss, også både matematiker og astronom.
Sydslesvigsk

Sydslesvigsk er en spesiell variant av det danske språket, det brukes i den nordlige del av Schleswig-Holstein i Tyskland.